
17. oktober 2011
Kære medlemmer.
I anledning af 150-året for den italienske samling indkalder H. C. Andersen Samfundet – Odense sine medlemmer med ledsagere til italienske dage i H.C. Andersens Hus, hvor der i november måned vil blive afholdt tre foredrag, nemlig: 
*

Onsdag den 9. november 2011 kl. 19:30, hvor oversætteren og forfatteren Bruno Berni fra Rom holder foredraget:
”Om H.C. Andersens Eventyr på italiensk”
*

Onsdag den 16. november 2011 kl. 19:30, hvor professor Sven Hakon Rossel fra Wien holder foredraget:
“Hvis jeg ikke kan leve i Italien, saa lad mig i det mindste dø i Italien.” – H.C. Andersen og Italien

*
Onsdag den 23. november kl. 19.30, filmforevisning af
”Jeg saae det Land” – en film af Hans Edvard Nørregaard-Nielsen og JJ-film
med introduktion af overinspektør Ejnar Stig Askgaard og ph.d. Henrik Lübker.

*

Foredragsaftenerne koster ikke medlemmerne noget, og efter hvert foredrag byder H.C. Andersens Hus på et glas italiensk vin og lidt snacks. 
Dog vil der være et større traktement onsdag den 16. november efter professor Sven Hakon Rossels foredrag, hvorfor dette arrangement koster 50 kr.


De italienske dage er denne gang et åbent arrangement, derfor er det en god ide hurtigt at tilmelde de enkelte foredrag for at sikre sig en plads. Det gør man ved henvendelse på 
tlf. 6551 4601 eller e-mail: museum@odense.dk
Husk at meddele medlemsskab af H.C. Andersen Samfundet
På bestyrelsens vegne

Ejnar Stig Askgaard
